Wiłóz Rzéczi Reduni

Wiłóz Rzéczi Reduni – krôjmalënkòwi rezerwat przirodë na Kaszëbsczim Pòjezerzim w kartesczim krézu, ùtwòrzóny w 1972 roku. Zajimô òbrëmienié 84,24 ha (akt namieniający pòdôwôł 74,26 ha).
Znajduje sã w fùlnoscë w Òbrëmieniu Chronionégò Krôjmalënkù Dolëznë Reduni, je téż włączóny do secë Nôtura 2000.

 Charakteristikô 
Rezerwat òbjimô stolemny dzél przełomu Rëduni, zwónégò Babidolsczim Przełomã, bez mòrenowé grzëpë (zjawiszcze erozjë) z pòrosniãtima grądã i łãgã stokama. Je to jedno z nôbògatniszich na niżu stanowiszczów florë i roscënnoscë ò charakterze pòdgórsczim. Wiłóz Reduni bëł fragmeńtã turisticznégò szlachù czółnowich spłiwów (decyzją Regionalné Direkcjë Òchronë Strzodowiszcza we Gduńsku, zgodno z òbòwiązującym planã òchronë: „Czółnowi ruch rzeką Rëdunią w dzélu pòkriwającëm sã z obrëmienim rezerwatu Wiłóz Rzeki Raduni jest niedozwòlóny”). Nôblëższé môlëznë to Babi Dół, Bòrowò i Bòrkòwò. Znajduje sã na turisticznym szlachu Kartësczim.

 Òbrëmienié: 84,24 ha
 Minimalny wësok 122 m n.p.m.
 Maksymalny wësok 172 m n.p.m.
 Klasë sedlisków i % pòkrëcô: iglasté lasë 24%; miészané lasë 76%

 Nôtura 2000 
Rezerwat leżi w grëńcach òbrëmienia Nôtura 2000 Wiłóz Rzéczi Rëduni PLH220011.

Na taczi ôrt definiuje òbrëmienié Fòrmùlarz danëch Nôtura 2000:
„Òbrëmienié objima przełomòwi dzél rzéczi Rëduni. Rzéka płënié dnã kamowégò wiłozu, twòrząc meandrë. Dolëzna i stromé zbòcza (do 45 st. nachileniô) o wësokòscë do 40 m, poroscãté są lescowim lasã (grądë, łądżi); placama na dnie wąwozu wëstãpùją pòdmòkłé łączi. Rosce tuwò wiele górsczich roscënów a téż jinszch rzôdczich gatënków. Òstoja mô òsoblëwi mikroklimat, ò wësoczé wilgòtnoscë i niższich temperaturach w porównanim z prziległima terenama. Przełom rzéczi rozcyna rozległi lesny kòmpleks, w chtërnym dominują grądowé sedliszcza”.

 Przëpisë 

Kategòrëjô:Babi Dół
Kategòrëjô:Reduniô
Kategòrëjô:Aleksãdr Majkòwsczi